UTP

UTP <yu-ti-pi>( ekranlaşmamış sarınmış cütlük) – ekranlaşdırıcı metal hörgüsü olmayan plastik örtüyə salınmış bir neçə sarınmış cüt naqildən ibarət nazik elastik kabel növü. 10Base-T tipli lokal şəbəkələrin kabel sistemlərində istifadə olunur.

Unshielded və shielded twisted pair kabel standartları
Cat  1: Hal-hazırda  TIA(Telecommunications  Industry Association)/EIA(Electronic  Industries  Alliance) tərəfindən tanınmır. Əvvəllər telefon POTS(Plain old telephone service), ISDN və qapı zəngi kabellənməsi üçün istifadə edilirdi.

Cat 2: Hal-hazırda TIA/EIA tərəfindən  tanınmır. Əvvəllər 4 Mbit/s Token  Ring şəbəkələrində istifadə olunurdu.

Cat 3: Hal-hazırda TIA/EIA-568-B tərəfindən  qəbul olunur,  16 MHz sürətindəki  şəbəkələrdə istifadə olunur. 10 Mbit/s Ethernet şəbəkələrində istifadə olunması ilə populyardır.

Cat 4: Hal-hazırda TIA/EIA tərəfindən tanınmır. 20 MHz sürətində işləmə qabiliyyəti var və 16 Mbit/s Token Ring şəbəkələrində geniş istifadə olunmuşdur.

Cat 5: Hal-hazırda  TIA/EIA  tərəfindən  tanınmır. 100 MHz sürətində işləmə qabiliyyəti  var və 100  Mbit/s  Ethernet şəbəkələrində istifadə olunmuşdur.  1000BASE-T  Gigabit  Ethernet üçün uyğun deyildir.

Cat 5e: Hal-hazırda  TIA/EIA-568-B  tərəfindən  qəbul olunur. 100 MHz sürətində işləmə qabiliyyəti var. 100 Mbit/s və Gigabit Ethernet şəbəkələrində istifadə olunur.

Cat 6: Hal-hazırda  TIA/EIA-568-B  tərəfindən  qəbul olunur. 250 MHz sürətində işləmə qabiliyyəti var. 5 və 5e-dən daha güclüdür.

Cat 6a: 10 Gbit/s şəbəkələri üçün kabel standartıdır(hazırlanmaqdadır).

Cat 7:  ISO/IEC  11801 üçün  qeyri-rəsmi addır. Class F kabelləmə sinifi. Bu  standart individualdır və xüsusi hallarda istifadə olunur. 600 MHz sürətində işləmə qabiliyyəti var.

Kompüter şəbəkələrində 10 Mbit Ethernet vaxtlarında CAT3 kabel çox geniş istifadə edilmişdir.

İstinadlar

Ədəbiyyat
 İsmayıl Calallı (Sadıqov), “İnformatika terminlərinin izahlı lüğəti”, 2017, “Bakı” nəşriyyatı, 996 s.

Kateqoriya:İnformatika
Kateqoriya:Kabellər